# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC Aurelian Petroleum SRL**, cu sediul în Str. Strada Maior Gheorghe Sontu, Nr. 6, Bucureşti - Sectorul 1, Judetul Bucureşti, , cu adresa 58/20.07.2015, înregistrată la APM Suceava cu nr. 7018/21.07.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 14.08.2015, că **proiectul Lucrari pregatitoare, provizorii, foraj si probe de productie la sonda 2 Voitinel** propus a fi amplasat în extravilanul comunei Horodnicu de Sus, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr.2, pct. 2, lit. e si pct. 1, lit. d.

Conform criteriilor din anexa nr. 3 la Hotărârea Guvernului nr. 445/2009.):

1. Caracteristicile proiectului:

a) Marimea proiectului: Suprafata totala de 7000mp necesara realizarii investitiei este situata in extravilanul com. Horodnic de Sus, este proprietatea statului roman, in administrarea RA ROMSILVA, Directia Silvica Suceava, Ocolul Silvic Marginea.Terenul este impadurit, apartine UP I, suprafata de defrisat este de 0,4860 ha in u.a. 29C si de 0,2140 ha in u.a. 29 O. Sonda va fi sapata dirijat până la adâncimea finală de 2185.99m.

b)Cumularea cu alte proiecte: In perimetrul EIII-1 Brodina, structurile Bilca, Fratauti si Vicsani sunt in productie, iar sonda 1Voitinel este in conservare. Sonda 1 Voitinel a fost testata in 2009, iar dupa finalizarea operatiilor de foraj la sonda 2 Voitinel se va decide modalitatea de punere in productie a celor doua sonde (lucrari de conectare la o conducta de aductiune sau dezvoltarea unui sistem de co-generare).

c)Utilizarea resurselor naturale: In baza interpretării datelor seismice 3D, al caror scop a fost verificarea extinderii acumulării de gaze descoperită prin sonda Voitinel -1(comuna Vicovu de Jos, jud Suceava), la nivelul complexului nisipos Sarmaţian Inferior, s-a constatat prezenţa colectoarelor din cadrul complexului pe o zonă extinsă pe un aliniament structural din imediata proximitate a Pânzei Pericarpatice. Obiectivul principal al sondei este reprezentat de complexul Sarmaţian Inferior cunoscut ca purtător de hidrocarburi prin testele de producţie efectuate în sonda Voitinel -1.

Procesul de foraj se realizează in intregime cu mijloace mecanizate (utilajul instalatiei de foraj). Metoda de foraj rotativă este caracterizată prin actionarea elementului de dislocare (sapa de foraj) cu ajutorul garniturii de prăjini de foraj de la suprafată

Echipamentul cu care se va săpa sonda este instalatia de foraj F 125.

Proiectul de construcţie a sondei cuprinde următoarele acţiuni principale : tehnologia de foraj aplicată ; echipamentul şi sculele cu care se va executa sonda ; tipul şi proprietăţile fluidului de foraj şi de probare ;programul de tubare :adâncimea de introducere a coloanelor de burlane ; 0 – 100 m = 100 m \* 13.3/8 in

0 – 700 m = 700 m \* 9.5/8 in

0 – 2186 m = 2186 m \* 7 in

Sonda urmează a se executa la adâncimea de 2186 m.

Fluidul de foraj este pompat de la suprafată cu ajutorul pompelor cu pistoane tip 2 PN700, prin interiorul prăjinilor de foraj. După ce iese prin orificiile sapei fluidul de foraj se incarcă cu detritus pe care-l transportă la suprafată prin spatiul inelar dintre prăjini si peretii găurii de sondă. La suprafată fluidul de foraj este curătat cu ajutorul sitelor vibratoare si al separatoarelor de tip hidrociclon, detritusul fiind depozitat intr-o habă metalică cu capacitatea de 40 m3, iar fluidul de foraj curat este reintegrat in fluxul tehnologic de foraj.

In procesul de foraj, fluidul este vehiculat in circuit inchis, astfel incat printr-o exploatare normală nu au loc pierderi pe faze. După executarea forajului fiecărui interval are loc consolidarea găurii de sondă prin tubarea acestuia cu ajutorul unor coloane din tevi de otel avand diametrul corespunzător intervalului săpat. Tubarea sondei reprezintă operatia de introducere in gaura de sondă a unor burlane metalice cu scopul de a consolida gaura de sondă si de a crea canalul sigur de exploatare a hidrocarburilor.

Detritusul separat din fluidul de foraj este stocat în haba metalică  şi se va transporta de către contractorul de foraj la un depozit autorizat.

Având un caracter de explorare, la acest moment nu se poate vorbi de capacitate de producţie; doar în cazul în care probele de producţie vor confirma existenţa hidrocarburilor, sonda ar putea fi pusă în producţie.

Necesarul de apă tehnologică se asigură cu autovidanja din surse existente în zonă (pentru prepararea fluidelor de foraj şi pentru răcirea unor elemente mecanice ale instalaţiei

de foraj). Nu sunt evacuări de ape uzate, apa fiind utilizată în circuit închis.Careul sondei va fi prevăzut cu şanţuri de scurgere a apelor pluviale.

2.Localizarea proiectului: Sonda Voitinel 2 este amplasata in zona structurii Voitinel, Perimetrul de explorare, dezvoltare si exploatare petroliera Brodina EIII-1, zona non-Bilca, Judetul Suceava, situata la aproximativ 9,6 km N-V de sonda Voitinel-1 si 6,3 km V de comuna Horodnicul de Sus, la 1,7 km N de localitatea Voievodeasa, iar folosinta actuala a terenului este forestiera

3. Caracteristicile impactului potential:

Sistemul de recuperare si refolosire a apei in timpul forajului exclude deversarea apelor reziduale in afara perimetrului sondei. Apa de la sistemul de racire al franelor troliului de foraj si de la frana hidrodinamica se recupereaza intr-o haba de 20mc de unde este refolosita in circuit inchis. Rigolele din careul sondei sunt astfel amplasate (lungime si pantă) incat prin acestea să fie colectate scurgerile accidentale si apele pluviale din zonele potential contaminate. Pentru deversarea apei pluviale in exteriorul careului sondei sunt prevazute santuri de scurgere.

Potentialele surse de zgomot si vibratii sunt generate de echipamentele de pe locatie, motoare electice si termice. Avand in vedere ca sonda este amplasata in extravilan (padure) iar cea mai apropiata locuinta este la cca 1,5 km nu sunt necesare masuri speciale de protectie impotriva zgomotului si vibratiilor.

Ocuparea terenului se face numai după decopertarea solului fertil. Acesta se depozitează si apoi, la terminarea lucrărilor este folosit la refacerea amplasamentului careului sondei este dotat cu spatii amenajate corespunzător pentru stocarea substantelor chimice folosite la prepararea si corectarea caracteristicelor fluidelor de foraj, habe metalice etanse pentru colectarea reziduurilor (detritus, ape reziduale, deseuri de fluid de foraj .

La finalizarea lucrărilor de foraj si probe de productie fluidul de foraj se va transporta in functie de necesitate la alta sonda iar apa de zacamant se va injecta intr-o sonda de injectie.

Fluidul de foraj care nu mai poate fi folosit şi detritusul rezultat se depozitează în habe metalice, după care se transportă în condiţii de siguranţă la o societate autorizată pentru eliminarea acestora.

Aditivii folosiţi la prepararea fluidelor de foraj sunt depozitaţi in condiţii de siguranţă în magazia pentru chimicale.

Redarea terenului agricol la starea iniţială de folosinţă se va face la terminarea lucrărilor prin nivelarea stratului fertil anterior decopertat şi adăugarea de îngrăşăminte chimice şi naturale.

Condiţiile de realizare a proiectului:

a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 61/20.07.2015 emis de Primăria com. Horodnic de Susi.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

g) nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

h)se va ţine o evidenţă (cantităţi, caracteristici, mijloace de asigurare) a substanţelor şi preparatelor periculoase, inclusiv a recipientelor şi ambalajelor acestora şi să furnizeze datele şi infiomaţiile cerute de autorităţile competente de protecţia mediului

i) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

j) Se va obíne avizul de gospodărirea apelor;

k) La finalizarea investiţiei titularul are obligaţia de a solicita emiterea autorizaţiei de mediu.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: Proiectul Lucrari pregatitoare, provizorii, foraj si probe de productie la sonda 2 Voitinel nu se afla in arie naturala protejata.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

Ing. Vasile Osean

Şef serviciu Avize, Acorduri, Autorizare

Ing. Constantin Burciu

Întocmit,

Ing. Angela Ignatescu